NaiveNeuron/SloPal huggingface dataset:
P. Hrušovský, podpredseda NR SR: (2002-07-10):
(Hlasovanie.) 102 prítomných, 19 za, 26 proti, 51 sa zdržalo, 6 nehlasovalo. Neschválili sme prvých šesť bodov z informácie. J. Langoš, poslanec: Áno. Pán predsedajúci, prosím, nechajte hlasovať o siedmom bode uznesenia výboru pre verejnú správu, čo je nastolenie novej účinnosti.
Kollár, Boris, predseda NR SR (2023-05-18):
Končím o tomto bode rozpravu. Dávam o tom hlasovať teraz. Prosím, prezentujeme sa a hlasujeme. (Hlasovanie.) Prítomných 135 poslancov, za 85, proti 47, 3 sa zdržali. Uvedený návrh sme schválili. Sme v druhom čítaní . Pýtam sa, či sa chce niekto prihlásiť v rámci druhého čítania do rozpravy. Pán poslanec Fecko. Končím možnosť prihlásiť sa do rozpravy ústne. Vystúpi pán poslanec Fecko, nech sa páči, máte slovo. (Pokračovanie rokovania opakovaným druhým čítaním o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov , tlač 1402.)
Bittó Cigániková, Jana, poslankyňa NR SR (2021-05-28):
No, skončila som pri tom, že áno, SaS-ka má tieto otázky a s niektorými vecmi, vecami si dovolí s Igorom Matovičom nesúhlasiť. Ja rozumiem, že sa to považuje za trestný čin v tejto koalícii. Rozumiem, že to máte ťažké, kolegovia, veľmi ťažké, ale teda uvedomte si, prosím vás, že je to vo vašich rukách a je to na vás. Ako ste počuli moje otázky, nič z toho nie je predsa osobné. Tie otázky rad radom všetky sú úplne namieste. Tam nie je pol slova, kde by bola pochybnosť o nejakej kompetentnosti alebo nejaký osobný útok, čokoľvek. Sú to otázky, ktoré sú úplne namieste. Ak si uvedomu... uvedomíme, že my míňame cudzie peniaze, no tak je jasné, že ich máme strážiť. A ešte si, prosím vás, uvedomme, keď sme pri tých dlhoch, čo ideme vytvárať, existuje štúdia časopisu Lancet, ktorá hovorí o tom, že v roku 2100 bude obyvateľov Slovenska 2,5 mil. Ja tejto štúdii moc neverím, a aj keď je v časopise Lancet, ktorý je veľmi dobrý, ale podľa mňa má isté chyby. Existuje aj prognóza na Slovensku, ktorá hovorí o tom, že od roku 2017 do roku 2060 klesne počet obyvateľov Slovenska o vyše 300-tisíc. Prosím vás pekne, my si uvedomme, že toto budú musieť zaplatiť ľudia. Ja viem, že aj vy si to uvedomujete. A viem, že veríte tomu, že tie položky sú nevyhnutné a potrebné, a že preto tomu fandíte. Ale keď si prejdete, ja vám to, komukoľvek vám to dám, keď si prejdete ten rozpočet, tak jednoducho tieto otázky, ktoré dávame, sú namieste. A čo nie je namieste, je tento hejt, vždy keď si dovolíme s niečím nesúhlasiť. Lebo viete prečo? Ja rozumiem, že, že sa na to hneváte a že je to nepríjemné a že by bola ľahšie, keby sme boli ticho a so všetkým súhlasili. Jasné, však to by bolo, to by bola selanka. Ale toto pomáha len tomu HLAS-u a SMER-u, ktorého sa tak strašne bojíte, lebo keď ešte chvíľu toto bude trvať, tak ľudí naštveme tak strašne, že potom ešte ďalšie dve volebné obdobia budú mať, budú mať kolegovia z opozície priestor. Myslíte, že nám je príjemné, keď nás chvália? Nie je. Mne by bolo príjemnejšie, keby ste nás za túto dobrú prácu pochválili vy. (Reakcie z pléna.) Miško, O. K., ja by som bola rada, keby si mi za tieto otázky a za túto robotu zatlieskal ty napríklad. A len preto, že teda Igor by za to na vás zazeral, to nerobíte. Myslím si, že je to jednoducho, jednoducho škoda. Dobre, to je asi tak všetko, čo som chcela povedať. Predpokladám, že vo faktických sa ešte niečo dozviem. Ďakujem veľmi pekne, Marián Viskupič, za tvoju trpezlivosť, za tvoj zmierlivý tón a ďakujem všetkým kolegom, ktorí, ktorí k tomu diskutujú.
Verešová, Anna, poslankyňa NR SR (2016-11-24):
Ďakujem vám veľmi pekne, kolega Mihál, za tento naozaj fundovaný príspevok, z vašej strany vždy ide o odborný príspevok. Ďakujem za to, že ste spomenuli aj tú katastrofálnu situáciu chránených dielní, chránených pracovísk. Na jednej strane naša krajina, Slovensko, vláda sa zaviaže integrovať zdravotne znevýhodnených ľudí do zamestnania, na druhej strane urobí všetky možné kroky, aby zlikvidovala všetky tieto pracoviská, ktoré chcú alebo ktoré poskytujú pracovné miesta práve pre invalidov. A bolo to veľmi sofistikované riešenie v tom čase jednofarebnej vlády SMER-u, si to veľmi dobre pamätáme. Naozaj tieto príspevky pre chránené pracoviská a dielne boli znížené o polovicu, o celú polovicu. A dnes sme počuli pána ministra na odpovedi na moju otázku, že teda kde viaznu dopytovo orientované projekty, teda projekty pre, napríklad pre mimovládne organizácie. Boli zatiaľ vyhlásené dve výzvy. A tak mne stále telefonujú a mailujú ľudia, ktorí doteraz, odvážni ľudia, ktorí doteraz prevádzkujú chránené dielne a chránené pracoviská, že čo majú robiť a že v podstate musia týchto invalidov prepúšťať. Takže dúfam, že, ako ste povedali, že sa toto raz zmení.
Laššáková, Jana, podpredsedníčka NR SR (2014-04-02):
Pán poslanec Pollák, nech sa páči.
Glváč, Martin, podpredseda NR SR (2018-01-30):
Ďakujem. Pán spravodajca? Zároveň vás žiadam, aby ste uviedli termín hlasovania.
Gašpar, Tibor, podpredseda NR SR (2024-10-02):
Ďalší v poradí, pán poslanec Stachura, máte slovo.
Galek, Karol, poslanec NR SR (2017-09-08):
Vážené pani poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti mal určil za spravodajcu k návrhu poslanca Národnej rady Slovenskej republiky Jána Budaja na vydanie zákona, ktorým sa mení zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, tlač 586. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní. Pani predsedajúca, otvorte, prosím, všeobecnú rozpravu.
Bugár, Béla, podpredseda NR SR (2016-10-25):
Prezentujme sa a hlasujme. (Hlasovanie.) Prítomných 140, za 107, proti 13, 20 sa zdržali hlasovania. Konštatujem, že tento vládny návrh zákona sme schválili. Teraz prosím spravodajcu z ústavnoprávneho výboru, pána poslanca Ježíka, aby uvádzal hlasovanie o bode 46 programu, teda vládnom návrhu zákona o poskytovaní dotácií v pôsobnosti ministerstva spravodlivosti, tlač 177. (Hlasovanie o vládnom návrhu zákona o poskytovaní dotácií v pôsobnosti Ministerstva spravodlivosti Slovenskej republiky a o zmene a doplnení zákona č. 545/2010 Z. z. o poskytovaní dotácií v pôsobnosti Ministerstva zahraničných vecí Slovenskej republiky a o zmene a doplnení zákona č. 617/2007 Z. z. o oficiálnej rozvojovej pomoci a o doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov v znení zákona č. 287/2012 Z. z. , tlač 177.)
Viskupič, Jozef, poslanec NR SR (2014-11-10):
Ďakujem. V prvom rade by som chcel oceniť, že ja som tak troška rátal, že vystúpite. Myslel som, že zo začiatku, blíži sa ku koncu. Chcel by som povedať, že nie, my počúvame a možno že aj to množstvo faktických poznámok poslancov hovorí o tom, že počúvame a chceli by sme niečo povedať. Vy hovoríte; dve poznámky k tomu vystúpeniu. Na moje obludné, na ľudskom nešťastí, ľudskej tragédii v zdravotnom stave vytĺkať politický kapitál, len, bohužiaľ, táto schôdza je o tom, že niekto z tejto situácie v zdravotníctve vytĺka reálny kapitál. Vytĺka reálne peniaze na predražených cétečkách, na nákupoch a tie prípady sa množia. Samotná schôdza prináša nové a nové zistenia, akým spôsobom vaši nominanti riadia nemocnice a ako zodpovedajú a nakladajú s verejnými financiami. No a k tej psychoterapii. Viete, opozícia má svoje problémy, niekedy nevie zareagovať dostatočne flexibilne, len teraz sa podarilo, že tá flexibilná reakcia prišla. Prišla hneď, možno až do tej miery, že vás šokovala natoľko, že musíte prísť do pléna parlamentu a urobiť politické školenie mužstva v priamom prenose v pléne parlamentu, končiac slovami: Hlavu hore, ideme ďalej. A toto je psychoterapia po reálnych faktoch, reálnych argumentoch, ktoré vám tu opozícia cez víkend musela priniesť. Ďakujem.
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 145, za 123, proti 2, zdržalo sa 19 poslancov, 1 nehlasoval. Uznesenie sme schválili. Prosím, aby ste uviedli hlasovanie v druhom čítaní o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti (tlač 1141). (Hlasovanie o vládnom návrhu zákona, ktorým sa mení a dopĺňa zákon č. 321/2014 Z. z. o energetickej efektívnosti a o zmene a doplnení niektorých zákonov a ktorým sa menia a dopĺňajú niektoré zákony , tlač 1141.)
P. Abrhan, poslanec: (2008-06-19):
Čo sa týka merita veci, myslím, že všetci si pamätáme čas, keď za parkovné v mestách sme platili poplatky a bol to určitý prínos, finančný prínos pre mestá a obce a tieto finančné prostriedky bolo možné znovu investovať či už do údržby alebo do tvorby nových parkovacích priestorov. To, že parkovanie je problém zvlášť v okresných a vo väčších mestách, netreba nikomu, kto cestuje a už vôbec nie cteným poslancom, ktorí navštevujú rôzne mestá, netreba nikomu vysvetľovať. Čiže, z toho dôvodu som presvedčený, že táto úprava je dôležitá a pomôže starostom. Nie je to politicky citlivý problém, pomôže všetkým starostom a primátorom bez ohľadu na to, za ktorú politickú stranu kandidovali. A zvlášť, pomôže riešiť zabezpečovanie finančných prostriedkov pre riešenie statickej dopravy, ako je to v odôvodnení navrhnuté, alebo, ak chceme jednoducho povedať na vytvorenie nových parkovacích miest. Z toho dôvodu by som ešte raz poprosil a požiadal o podporu tejto novely návrhu zákona. Ďakujem pekne.
Pellegrini, Peter, podpredseda NR SR (2024-02-08):
Prezentujme sa a hlasujme o čís... o bode číslo 7 druhého pozmeňujúceho návrhu pani poslankyne Remišovej. (Hlasovanie.) Prítomných 132 poslancov, za 90, 76 poslancov proti, 33 sa zdržalo, 4 nehlasovali. Tento bod sme neschválili.
Glváč, Martin, podpredseda NR SR (2017-12-06):
Ďakujem. Rozpravu o tomto bode programu, ústne, pýtam sa, či sa niekto chce prihlásiť ústne do rozpravy. Nie je tomu tak. Ukončujem možnosť prihlásiť sa a tým pádom vyhlasujem rozpravu za skončenú. Pán navrhovateľ? Nie. Pán spravodajca? Nech sa páči.
J. Tkáčová, poslankyňa: (2005-07-06):
Je pochopiteľné, že pre pána Fica je táto mimoriadna schôdza zápasom o premiérsku stoličku a pre pani Martinákovú je to zápas o vlastné politické prežitie. Pestujú si ju, lebo je ochotná nechať sa použiť proti človeku, ktorý jej pomáhal pri vstupe do politiky, a rada sa tvári, že ani neexistuje tento človek. Rada hovorí, že nepozná názory premiéra na rôzne problémy, ale na to je jednoduchý liek, jednoduchý recept: treba chodiť na hodiny otázok a odpovedí a plniť si svoju kontrolnú funkciu poslanca voči vláde. Rešpektujem, že si pani Martináková založila inú stranu, kde môže presadzovať to, čo síce mohla presadzovať ako vrcholná politička aj v SDKÚ, len mi je ľúto tých stoviek žien, ktoré v SDKÚ pre ňu pracovali a ktoré sa dnes cítia oklamané. A cítia, že postaveniu žien v politike všeobecne takáto vývrtka nepomohla. Ďakujem. (Potlesk.)
Cmorej, Peter, poslanec NR SR (2022-05-04):
Ďakujem pekne za slovo, pán predsedajúci. Ide o riešenie tzv. neudržiavaných stavieb, chceme dať obciam možnosť, aby mohli stavbám, ktoré ohrozujú život a zdravie občanov a s ktorými si nevedia poradiť a vlastníci nerešpektujú rozhodnutia stavebného úradu, aby so stavbami urobili si poriadok, aby si opravili alebo aby ich odstránili, chceme dať obciam možnosť, aby pre takéto stavby mohli vyrubiť vyššiu daň, a to konkrétne koeficient 10, teda daň z nehnuteľnosti, ktorú by opakovane mohli teda týmto vlastníkom vyrubovať každý rok až kým ich neprinútia s tými stavbami niečo robiť, teda tým chceme obciam umožniť, aby mohli vytvoriť veľký finančný tlak na týchto vlastníkov. Keby niekoho zaujímali podrobnosti, tak v rozprave môžem povedať alebo odpovedať na otázky, bolo to vo viacerých výboroch, takže pevne verím, že všetci kolegovia vedia, o čo ide. Budem predkladať aj pozmeňujúci návrh, taký technický, takže sa hlásim aj do rozpravy ako prvý.
Šimečka, Michal, podpredseda NR SR (2024-06-12):
Ďakujem veľmi pekne. S faktickou poznámkou pán poslanec Dvořák, nech sa páči.
Blanár, Juraj, podpredseda NR SR (2021-10-06):
Udeľujem slovo teraz pánovi predsedovi výboru Mariánovi Kérymu, ktorý vystúpi v rozprave. Po ňom vystúpi v rozprave pán poslanec Martin Čepček. Nech sa páči, pán predseda.
V. Veteška, podpredseda NR SR: (2005-03-18):
Pán spoločný spravodajca, nech sa páči.
J. Rusnák, poslanec: (2002-02-05):
J. Migaš, predseda NR SR: Prosím vás, silnejšie alebo hlasnejšie hovorte.
Kollár, Boris, predseda NR SR (2022-11-08):
Pán poslanec Sulík, vy ste sa prihlásili až po... (Reakcie z pléna.) Dobre, dajte, prosím pekne, slovo pánovi poslancovi Sulíkovi. Nech sa páči.
Sárközy, Irén, poslankyňa NR SR (2018-10-24):
Vážený pán predsedajúci, v rozprave vystúpilo osem poslancov. Pán poslanec Boris Kollár podal procedurálny návrh, aby sa nepokračovalo v rokovaní o návrhu zákona. Dajte, prosím, hlasovať o tomto procedurálnom návrhu.
Hrušovský, Pavol, podpredseda NR SR (2010-08-04):
Pán poslanec Slota. Nevidím, že by bol prítomný v rokovacej sále, preto dávam slovom pánovi poslancovi Janišovi. Nie je prítomný. Pán poslanec Podmanický.
Paška, Pavol, predseda NR SR (2012-12-13):
Pán poslanec Érsek.
Paška, Pavol, predseda NR SR (2013-09-19):
Ale, pán poslanec, hlasovať môžeme k veci a k mechanizmu a v podstate rokovanie o tomto bode bolo riadne ukončené, čiže je to nezmyselné hlasovanie. Pán poslanec Brocka, nech sa páči. (Hlasovanie o návrhu poslanca Národnej rady Slovenskej republiky Jána Figeľa na vydanie zákona o ochrane osôb pri odhaľovaní trestnej činnosti súvisiacej s korupčnými a inými vybranými trestnými činmi , tlač 415.)
Šíbl, Jaromír, poslanec NR SR (2021-11-05):
Ďakujem. Ja by som len chcel upresniť jednu informáciu, ktorá odznela v príspevku pani poslankyne, a to, že predchádzajúci zákonodarcovia, exekutíva nevenovali tejto problematike dostatočnú pozornosť. V skutočnosti takáto iniciatíva alebo táto iniciatíva nie je prvým pokusom o reformu národných parkov v tomto zmysle, ako to predkladáme. Jeden z pokusov nedávnych uskutočnila aj predchádzajúca vláda ku koncu volebného obdobia, minulého, kde predložila návrh novely zákona 543/2002 o ochrane prírody a krajiny, súčasťou ktorého bol aj prevod štátnych pozemkov v národných parkoch z rezortu pôdohospodárstva do rezortu životného prostredia a tak isto právna subjektivita, zavedenie právnej subjektivity správ v národných parkoch. Viaceré, viaceré body z tejto navrhovanej novely vtedy prešli a bol zákon o ochrane prírody a krajiny novelizovaný. Tento bod z nejakých dôvodov, ktoré pre krátkosť času tu teraz nebudem bližšie špecifikovať, neprešiel, čiže nedostal sa do tej výslednej novelizácie, ale každopádne takýto pokus už tu bol, bol tu pomerne nedávno a ku koncu minulého volebného obdobia. Ďakujem.
Klus, Martin, podpredseda NR SR (2019-11-28):
Nech sa páči, pani ministerka.
Laurenčík, Milan, podpredseda NR SR (2022-05-04):
Vážené kolegyne, vážení kolegovia, budeme ďalej pokračovať návrhom na aktualizáciu, moment, áno, návrhom na aktualizáciu vyslania príslušníkov Ozbrojených síl Slovenskej republiky do Irackej republiky a vyslanie príslušníkov Ozbrojených síl Slovenskej republiky do Kuvajtského štátu za účelom poradenstva a výcviku irackých obranných a bezpečnostných síl . Návrh má tlač 968 a spoločná správa výborov má tlač 968a. Návrh uvedie pán minister obrany Slovenskej republiky pán Jaroslav Naď, ktorému teraz odovzdávam slovo, nech sa páči.
Laššáková, Jana, podpredsedníčka NR SR (2015-09-23):
Pán poslanec Kuffa, nech sa páči.
V. Veteška, podpredseda NR SR: (2004-06-30):
M. Juščík, poslanec: Ďakujem za slovo, pán predsedajúci. Pán kolega Baňás, viete, človek keď to počúva, tak takého advokáta na takéto, na také lži a na také klamstvá, aké boli spustené ohľadom umožniť vstup amerických vojakov, a vôbec ich agresia, ale aj ďalších tých, ktorí im pomáhali a, žiaľ, my si musíme povedať otvorene, že aj naša vláda, ak tu z tejto snemovne kopu poslancov za to zdvihlo ruky, dneska si musíme spytovať svedomie. Je jeden fakt, že síce sa snažíte ospravedlniť, ale veľmi slabým argumentom, ste slabý advokát na to cigánstvo, ktoré tu bolo a ktoré sa tu skutočne ukázalo v tejto snemovni a vôbec aj to cigánstvo či už amerického prezidenta, ale aj ministra zahraničných vecí i ďalších tých, ktorí, áno, to presadzovali. Viete, tu je tento fakt, že ten kto chce psa biť, palicu si nájde, a oni si našli, aby iracký národ skutočne utrápili, ubili, len preto, že majú väčšie bohatstvo, ako má Amerika. Ropa je to hlavné, čo ich viedlo a čo chceli dokázať, že oni dokážu obsadiť predovšetkým tieto ložiská, aby im slúžili.
Herák, Ján, poslanec NR SR (2020-09-29):
Ďakujem pekne. Ja len chcem sa úprimne poďakovať všetkým teda rečníkom vo faktickej poznámke aj napriek tomu, že teda vystúpili aj teda tu poslanci, ktorí teda nesúhlasia s mojimi, a teda s mojíma, teda – raz, dva, tri – nesúhlasia teda s mojím prejavom a len by som sa rád vyjadril, ak dovolíte, k pani Cigánikovej, poslankyne. Pani Cigániková, viete, to nie sú výmysly z mojej hlavy. Ja som fyzicky naozaj niekoľko rokov stál pri tých ženách ako sociálny pracovník. A ak mi vy poviete, že to nemá absolútne žiaden dopad na nejaké suicidálne sklony alebo, ja neviem, na nejaké depresie, alebo úzkosť, aj o tom ste sa zmienili, tak pri všetkej úcte, to je hlúposť, to je absurdita, pretože s tou ženou sa to nesie. To sa nesie niekoľko rokov. A je to veľmi individuálne, či je to možno rok, alebo sú to dva roky, alebo je to možno nejaká krátkodobá záležitosť, to s tou ženou sa to naozaj nesie. Pán poslanec Dostál, ja som nemal naozaj potrebu zaútočiť na pani poslankyňu. Ja si ju vážim ako ženu a nie som nejaký hlupák, aby som tu niekoho urážal. Ja tento poslanec nie som a verím, že ten poslanec ani nebudem o ďalšie dva alebo tri roky. Len som upozornil na to, a myslím si a som o tom presvedčený, že áno, pani Cigániková si robí rada mediálny výtlak a médiá majú o ňu záujem, len nehovorí úplne pravdu. Čo je na tom zlé? Pán poslanec Pročko, teší ma, pekne ďakujem aj pani poslankyne Záborskej. Áno, pani poslankyňa Záborská, škoda, že som sa nevyjadril presne k tej téme, alebo teda k bodu, že tie deti sú častokrát neprijaté, len nebolo veľa času, ale máš teda úplne pravdu, čiže mohol som sa o tom v krátkosti zmieniť, ale teda toho času teda nebolo. Čiže ešte raz, dvakrát vďaka všetkým poslancom aj za OĽANO, a opakujem, nechcel som sa nikoho dotknúť. Ďakujem.
Potocký, Milan, poslanec NR SR (2021-11-24):
Pán poslanec Jarjabek, na to, že ste člen výboru pre kultúru a médiá, vaše vystúpenie ma sklamalo, bolo to veľmi povrchné. A tak ako povedal kolega Čekovský, zbytočne strašíte. Najmä ma mrzí to, že ste prezentovali tento zákon, ako keby ho pani ministerka teraz priniesla na poslednú chvíľu. Neviem, či vy o tom viete, ale že od roku 2017 bola na ministerstve kultúry zriadená pracovná skupina, ktorá v priebehu rokov 2017 až 2019 konzultovala problematiku novej regulácie audiovizuálnych mediálnych služieb, a členmi tejto pracovnej skupiny boli najmä rozhlasoví a televízni vysielatelia vrátane verejnoprávneho vysielateľa, Rada pre vysielanie a retransmisiu, ktorú ste spomínal, Asociácia nezávislých rozhlasových a televíznych staníc, Slovenská asociácia pre káblové telekomunikácie, Asociácia regionálnych televízií, Slovenská aliancia pre internetovú ekonomiku, SOZA, LITA a ďalšie, ja by som mohol pokračovať, takže nemôžte vytýkať pani ministerke, že tento zákon tu teraz doniesla na poslednú chvíľu a nikto o ňom nič nevedel. So všetkými zainteresovanými stranami tento zákon bol konzultovaný, mohli tam vniesť svoje pripomienky, požiadavky. Ďakujem.
Grendel, Gábor, podpredseda NR SR (2022-11-30):
Ďakujeme veľmi pekne. Dávam teraz slovo spoločnému spravodajcovi z výboru pre zdravotníctvo pánovi poslancovi Tomášovi Lehotskému, aby podal správu o výsledku prerokovania materiálu vo výboroch.
Paška, Pavol, predseda NR SR (2013-09-11):
Pán poslanec Mikloš.
Zmajkovičová, Renáta, podpredsedníčka NR SR (2012-12-05):
Ďakujem za slovo, pán predseda. Sťahujem svoj pozmeňujúci návrh k vládnemu návrhu zákona, ktorým sa mení a dopĺňa zákon č. 171/2005 Z. z. o hazardných hrách. Ďakujem.
M. Hort, podpredseda NR SR: (2009-09-10):
Nech sa páči, pán poslanec.
B. Bugár, podpredseda NR SR: (2004-06-18):
Budeme pokračovať druhým a tretím čítaním o zákone z 20. mája 2004, ktorým sa mení a dopĺňa zákon Národnej rady Slovenskej republiky č. 39/1993 Z. z. o Najvyššom kontrolnom úradu Slovenskej republiky v znení neskorších predpisov, vrátenom prezidentom Slovenskej republiky na opätovné prerokovanie Národnou radou Slovenskej republiky (tlač 751). Dávam slovo predsedovi výboru pre financie, rozpočet a menu poslancovi Pálovi Farkasovi. Nech sa páči, pán poslanec.
Blanár, Juraj, podpredseda NR SR (2023-02-07):
Pán poslanec Pročko, nevyrušujte pána rečníka...
Kollár, Boris, predseda NR SR (2022-09-20):
(Zaznievanie gongu.) Vážené kolegyne, kolegovia, budeme pokračovať ďalej vo vládnom návrhu zákona, ale ešte pred tým vás chcem požiadať, pán predseda vlády nás požiadal o preloženie, keby sme teraz došli na rad na tlač 1105, to je bod 13, nás požiadali o termínovanie na zajtra ráno na deviatu, či je všeobecný súhlas. (Súhlasná reakcia z pléna.) Ďakujem pekne, prehodili sme to zajtra na deviatu. A teraz budeme pokračovať o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov . Vládny návrh zákona je pod tlačou 1101, návrh na jeho pridelenie na prerokovanie výborom je v rozhodnutí č. 1147. Prosím ministra hospodárstva Slovenskej republiky Karla Hirmana, aby vládny návrh zákona uviedol. Nech sa páči, pán minister, máte slovo.
Mezenská, Helena, poslankyňa NR SR (2012-10-16):
Tak ja na obranu poslanca Hlinu by som chcela povedať, že ja celkom dobre rozumiem jeho znepokojeniu. A vôbec si nemyslím, že toto jeho možno expresívne reagovanie, že nie je miestne, naopak, svojím spôsobom vyjadruje to, čo možno ja pomenujem trošku odosobnenejšou a nie takou expresívnou formou. Ja si totižto taktiež neviem vysvetliť, pani ministerka, a to by som bola veľmi rada, žeby ste vlastne zodpovedali, ako my môžeme prijímať zákony, ktoré majú hovoriť o spôsobe a rozsahu, obsahu, tokoch úhrad za liekov, ako my môžeme vlastne o tomto hovoriť, o tomto rokovať, ak nemáme transformovaný režim? Počúvala som a vnímam citlivo, ako sa verejnosť stotožňuje s tým, aby sa vytvorila jedna štátna poisťovňa, ktorá by bola pod prísnym drobnohľadom kontrolných orgánov, alebo teda aj verejnosti. A nerozumiem tomu, prečo, ak sa o tejto snahe hovorilo, prečo sa tento systém netransformoval na to, aby my sme sekundárne a nastavujúc na to, hovorili o tom, v akom rozsahu, obsahu a v akých tokoch budeme usmerňovať jednotlivé úhrady liekov alebo aj zdravotníckych úkonov? Ja sa priznám, naozaj tomu vôbec nerozumiem. Vôbec nerozumiem prečo. My ak nemáme systém transformovaný do toho, čo bolo prezentované, či už vami, pani ministerka, alebo samotným premiérom, prečo, ak tento systém nemáme transformovaný, tu prijímame zákony, ktoré hovoria o tom, kde budú plynúť úhrady za lieky a za zdravotnícke úkony? Tak, aby sme mali istotu, že sa v zdravotníctve nebude generovať zisk a že zdravie naďalej nebudeme kvalifikovať ako tovar. Ďakujem.
Kučera, Karol, poslanec NR SR (2023-06-21):
Teraz budeme hlasovať o vrátenom zákone ako o celku. Gestorský výbor ho odporúča schváliť v pôvodnom znení. Prosím, pán predsedajúci, dajte hlasovať o vrátenom zákone ako o celku.
Müllerová, Emília, poslankyňa NR SR (2013-05-16):
Pán predseda, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie: – Ústavnoprávnemu výboru Národnej rady Slovenskej republiky, – Výboru Národnej rady Slovenskej republiky pre ľudské práva a národnostné menšiny a – Výboru Národnej rady Slovenskej republiky pre zdravotníctvo; ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo, aby predmetný návrh zákona výbory prerokovali do 30 dní a gestorský výbor do 32 dní od prerokovania návrhu zákona v Národnej rade Slovenskej republiky v prvom čítaní. Skončila som. Dajte, prosím, hlasovať.
Bugár, Béla, podpredseda NR SR (2016-09-22):
Nech sa páči, prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 126 poslancov, za 49, proti 2, zdržalo sa 74, nehlasoval 1. Konštatujem, že tento návrh nebol schválený. Vážené kolegyne, vážení kolegovia, nadnes skončíme rokovanie a zajtra budeme pokračovať o 9.00 hod. návrhom na odvolanie premiéra Slovenskej republiky. Takže zajtra ráno. Zatiaľ vám prajem pekný večer. (Prerušenie rokovania o 19.55 hodine.)
Danko, Andrej, podpredseda NR SR (2023-12-08):
Pán poslanec, k téme.
Taraba, Tomáš, poslanec NR SR (2021-09-22):
Ďakujem za každú reakciu. Ja by som sku... (reakcia z pléna, zaznievanie gongu), ja by som, naozaj akože sme prekvapení, pani Hatráková, prvýkrát som bol veľmi prekvapený, keď ste obhajovali pedofila na postoji a nikto to nechápal vtedy, teraz ste dali úplný úder zákonu, na ktorý vy ste nenabrali absolútne akú odvahu to tu predložiť jeden a pol roka. Ani jeden z vás. K ochrane života nula, k ochrane rodiny nula. Keď ste teraz mali niečo dať, ste neprišli do práce, preto vám to prepadlo na koniec schôdze. A rátal som, že potopiť takýto zákon, že sa tu postavia, ja neviem, nejaký, ja neviem, mister panda Čekovský alebo niečo podobné. Ale to, že vy z kresťanského prostredia vy sa tu postavíte a vy idete vedome potopiť zákon na ochranu detí, tak to akože som naozaj toto nerátal. Preto ja úplne, už prvé, keď som mal taký indikátor, keď zmizol z Národnej rady Vašečka, pretože ten vždy má čuch, kedy má odísť. A keď sme sa ho tu teraz pýtali pred vami, že jak si to dovoľuje ako predseda výboru tolerovať, že na slovenské školy chodia nejakí Fero Joke a podobne vyučovať sexuálnu výchovu, že či ste s tým ako kresťania teda v tejto koalícii v pohode, tak došiel tu niečo pošuškať, keďže teda mám diskrétnosť, tak to nebudem opakovať. Som mu povedal, nech sa postaví pred mikrofón a zopakuje to tu. Tú odvahu nenašiel. To, že vy ako žena ste na toto našli odvahu, no, je mi... (Prerušenie vystúpenia časomerom.)
Zmajkovičová, Renáta, podpredsedníčka NR SR (2012-10-24):
Pán poslanec Vašečka.
Číž, Miroslav, podpredseda NR SR (2015-06-19):
Už došlo k zmene, takže dovoľte mne, aby som otvoril rozpravu. (Reakcia spravodajcu.) Písomne sa prihlásil pán Mikuláš Huba, registrujem aj žiadosť navrhovateľa o rozpravu po jeho vystúpení, takže slovo má pán poslanec Huba.
M. Maďarič, minister kultúry SR: (2009-04-24):
Vládny návrh zákona o múzeách a o galériách a o ochrane predmetov kultúrnej hodnoty. Jeho cieľom je skvalitniť legislatívne podmienky na realizáciu stratégie rozvoja múzeí a galérií v Slovenskej republike do roku 2011, upraviť podmienky na registráciu múzeí a galérií ako inštitúcií zriaďovaných a zakladaných na profesionálnu záchranu, ochranu a prezentáciu zbierkových predmetov ako súčasti kultúrneho dedičstva, upraviť nadobúdanie hnuteľných archeologických nálezov múzeami zriadenými orgánmi verejnej správy. V súlade s prerokovávanou novelou zákona o ochrane pamiatkového fondu kodifikovať povinnosti múzeí a galérií pri elektronizácii údajov a digitalizácii zbierkových predmetov a pri budovaní centrálnej evidencie zbierkových predmetov vytváraných Slovenským národným múzeom a Slovenskou národnou galériou. Jednoznačne definovať základné odborné činnosti, ktoré sú múzeá a galérie povinné vykonávať pri profesionalizácii svojej činnosti s cieľom nadobúdať, ochraňovať a prezentovať zbierkové predmety. Upraviť povinnosti pri evidencii predmetov kultúrnej hodnoty pre orgány verejnej správy a nimi zriaďované organizácie s cieľom zabezpečiť ich ochranu a trvalé zachovanie. Definovať výkon kontroly a štátneho odborného dohľadu pri zabezpečovaní, nadobúdaní a ochrany a prezentácii zbierkových predmetov a upraviť sankčné postihy za porušenie povinností vyplývajúcich z tohto zákona. Ďakujem.
Hrnčiar, Andrej, podpredseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 139, za 110, proti 20, zdržalo sa 8, nehlasoval 1. Konštatujem, že sme v treťom čítaní .
Danko, Andrej, predseda NR SR (2019-11-29):
Ďakujem. Pán poslanec Mihál. Nie je v sále, stráca poradie. Pani poslankyňa Cigániková. Pripraví sa pán poslanec Dostál.
Beblavý, Miroslav, poslanec NR SR (2018-10-18):
Ďakujem pekne. Pán minister, oceňujem aj teda opätovné uistenie, že chcete tú inšpekciu doriešiť, chcem len povedať, že naozaj teraz je tá možnosť, nebráni tomu nič, obidva zákony sú dokonca paralelne v parlamente spolu s tým zákonom o Policajnom zbore. Ten zákon o Policajnom zbore je naformulovaný tak, že umožňuje do toho vložiť aj ďalšie organizácie. Okrem Policajného zboru je tam už v tejto chvíli aj Slovenská informačná služba napríklad, to znamená, že je aj technicky jednoduché tam vložiť ďalšiu organizáciu. Samozrejme, ak by mala táto inšpekcia riešiť aj finančnú správu, vyžadovalo by to jej posilnenie, lebo teda vyšetrovať možné porušenia zákonov zo strany ďalších 10-tisíc ľudí určite takú kapacitu vyžaduje, ale legislatívne tomu naozaj nič nestojí v ceste. A ja chcem povedať, že spomedzi politikov vy ste ten, kto keď už niečo sľúbi, má tendenciu to plniť, takže ja by som aj v tomto chcel na vás apelovať, aby ste to slovo naplnili, pretože potom naozaj môžme očakávať, že sa začne aj oveľa nezávislejšie vyšetrovať, by som povedal, či protiprávne, alebo neetické konanie príslušníkov finančnej správy. Ďakujem.
M. Číž, podpredseda NR SR: (2008-10-30):
Pýtam sa pani poslankyne, či chce využiť právo položiť doplňujúcu otázku. Áno. Zapnite, prosím, pani poslankyni mikrofón.
Hudacký, Ján, poslanec NR SR (2012-05-16):
Ďakujem, pani podpredsedníčka. Ja chcem oceniť, Paľo, skutočne tie tvoje aspekty, ktoré si naznačil. Boli to trafením vlastne klinčeka po hlave, že také suché predkladanie takéhoto návrhu, takého dôležitého návrhu bez komunikácie minimálne na úrovni opozičných poslancov len speje k tomu, že to bol marketingový návrh, v podstate marketingový produkt pre zvýraznenie sa SaS na politickej scéne. Páči sa mi veľmi, že si hovoril o priblížení poslancov k voličom v súvislosti s viacerými volebnými obvodmi. V každom prípade my sme anonymnými poslancami. My zastupujeme všetkých a nikoho. Ja vám garantujem, že ak by bolo viac volebných obvodov na Slovensku, nebolo by toľko regionálnych rozdielov na Slovensku. Ak tu niekto spomínal diaľnice, že v súvislosti s referendom alebo s niečím podobným, tak som presvedčený, že už aj tie diaľnice pod tlakom konkrétnych poslancov za jednotlivé regióny by už boli zrealizované. Takže veľmi dobre trafené pripomienky, aspekty vlastne celého toho, čo sa okolo tohto návrhu deje. Ďakujem pekne.
Šimečka, Michal, podpredseda NR SR (2024-01-24):
Ďakujem. Pán poslanec Horecký s reakciou na faktické.
Kollár, Boris, predseda NR SR (2023-06-22):
Prosím, prezentujme sa a hlasujeme o skrátení lehoty. (Hlasovanie.) Prítomných 123, za 113, proti 6, zdržali sa 3, 1 nehlasoval. Uvedený návrh sme schválili.
Číž, Miroslav, podpredseda NR SR (2015-12-08):
Pán poslanec Bublavý.
Želiezka, Ľubomír, poslanec NR SR (2016-05-18):
Ďakujem pekne. Pán predsedajúci, v rozprave vystúpil jeden poslanec, pán poslanec Budaj. Pán predsedajúci, dajte, prosím, hlasovať o tom, že Národná rada berie Výročnú správu o činnosti Ústavu pamäti národa za rok 2015 na vedomie.
Zmajkovičová, Renáta, podpredsedníčka NR SR (2013-05-29):
Faktická poznámka je jedna. Hlási sa do nej pán poslanec Vašečka. Uzatváram možnosť prihlásiť sa s faktickou poznámkou. Nech sa páči, pán poslanec Vašečka.
J. Podmanický, poslanec: (2007-02-02):
Je to naozaj len chabý a veľmi stručný zakrývací manéver, ktorý má súčasnej opozícii dať určitú mediálnu pozornosť, dať im tému, ktorou by možno zaujali slovenskú verejnosť, pretože sú frustrovaní a nešťastní z toho, že ich slová o tom, že im ide o občana, že týmto slovám už nikto neverí. No tak zorganizovali toto veľkolepé divadlo, ktoré sa už neviem ktorý deň ťahá, opakovane sa prihlasujú do diskusie, aby dookola a dookola stále zdôvodňovali, že im ide o občanov a tejto vláde o občanov nejde. Lenže, páni poslanci, pani poslankyne z opozície, ja neviem, či žijete vo vesmíre, alebo kde, choďte medzi ľudí a tí vám vystavia veľmi jasný obraz o tom, ako vaše 8-ročné pôsobenie vnímajú. Je veľmi ľahké usmievať sa tu v tejto sále, kde občania nežijú. Je veľmi ľahké hovoriť odborné stanoviská, je veľmi ľahké tváriť sa, že opozícia zjedla všetku múdrosť sveta, ale tí jednoduchí ľudia, ktorí veľmi ťažko doplatili na vaše reformy, tí vás vysmejú a vami opovrhujú. Ďakujem pekne.
Baránik, Alojz, poslanec NR SR (2021-11-11):
Prosím kolegov z ústavnoprávneho výboru, aby sa prišli zúčastniť výboru teraz.
E. Kukan, minister zahraničných vecí SR: (2005-06-21):
Protokol č. 13 bol prijatý Radou Európy v roku 2002. Dňa 3. mája toho istého roku bol vo Vilniuse otvorený na podpis. Odvtedy ho ratifikovalo 30 štátov Rady Európy zo 46 a ďalších 13 štátov ho podpísalo. Protokol č. 13 nadobudol platnosť dňa 1. júla 2003. Prijatie protokolu bolo logickým dôsledkom vývoja v rámci členských štátov Rady Európy. Dohovor Rady Európy o ochrane ľudských práv a základných slobôd z roku 1950 umožňoval uložiť trest smrti za najzávažnejšie trestné činy. Neskôr, v roku 1983 bol prijatý Protokol č. 6 k Dohovoru o ochrane ľudských práv a základných slobôd, umožňujúci uložiť trest smrti iba v čase vojny. Tento protokol prakticky platí s výnimkou Ruskej federácie a Monaka vo všetkých štátoch Rady Európy, teda aj na Slovensku. V roku 2000 Výbor ministrov Rady Európy prijal deklaráciu, ktorou vyhlásil teritórium, v tom čase 41 štátov Rady Európy, za „územie bez trestu smrti“. O dva roky nasledovalo prijatie Protokolu č. 13 týkajúceho sa zrušenia trestu smrti za každých okolností. Vláda Slovenskej republiky vyjadrila súhlas s uzavretím Protokolu č. 13 uznesením č. 677 z 19. júna 2002. Slovenská republika podpísala Protokol č. 13 dňa 24. júla 2002. Na univerzálnej úrovni, teda v rámci systému Organizácie Spojených národov, Slovenská republika svoj postoj k otázke zákazu trestu smrti potvrdila ratifikáciou Druhého opčného protokolu k Medzinárodnému paktu o občianskych a politických právach, ktorý sa týka všeobecného zákazu trestu smrti. Tým, že sa Slovenská republika stane zmluvnou stranou Protokolu č. 13, cieľom ktorého je posilniť ochranu práva na život, potvrdí svoj medzinárodný záväzok prevzatý pristúpením k Druhému opčnému protokolu. Nemusím zrejme pripomínať, aký význam prikladá tomuto protokolu Rada Európy. Vážený pán predsedajúci, pán predseda, panie poslankyne, páni poslanci, ako iste viete, v slovenskej legislatíve je zakotvený absolútny zákaz trestu smrti a v tejto súvislosti sa nepripúšťa žiadna výnimka. To znamená, že zákaz trestu smrti platí tak v čase mieru, ako aj v čase vojny. Podľa čl. 15 ods. 3 ústavy, citujem, „trest smrti sa nepripúšťa“. Súčasne v zmysle čl. 15 ods. 2 ústavy, citujem, „nikto nesmie byť pozbavený života“. Z tohto dôvodu Trestný zákon vo svojich ustanoveniach neuvádza nijaký trestný čin, pre ktorý by mohol byť v Slovenskej republike uložený trest smrti. Ratifikácia Protokolu č. 13 nezakladá pre Slovenskú republiku žiadny nový právny status. Bude iba potvrdením orientácie Slovenskej republiky na európsky hodnotový priestor. Na základe vyššie uvedeného odporúčam Národnej rade Slovenskej republiky vysloviť súhlas s ratifikáciou predmetného medzinárodnoprávneho dokumentu. Ďakujem pekne, pán predsedajúci, skončil som.
Richter, Ján, poslanec NR SR (2023-02-14):
Hlasovali sme o všetkých pozmeňujúcich návrhoch. Pán predseda, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Laššáková, Jana, podpredsedníčka NR SR (2014-02-07):
Chcete reagovať, pán poslanec? Áno, nech sa páči.
Kaník, Ľudovít, poslanec NR SR (2014-11-27):
Ďakujem. Ja by som chcel prejaviť potešenie a radosť nad tým, že myšlienky, ktoré sa snažím v rámci SDKÚ – DS a v rámci tohto parlamentu dlhodobo presadzovať, si nachádzajú cestu do širšieho politického spektra, pretože tá základná myšlienka, že štát má podporovať viac rodiny, zamestnané rodiny, kde aspoň jeden z rodičov je zamestnaný, a u nich podporovať všemožnými cestami ich príjmovú situáciu, je jediná správna. Túto cestu vidím zachytenú v tomto návrhu a som rád teda tomu. A chcem len ctených kolegov a kolegyne upozorniť, že okrem tohto pozmeňovacieho návrhu sa budú môcť nad týmto riešením zamyslieť aj pri jednom z bodov tejto schôdze, pretože tu je predložený návrh zákona, ktorý už na dvoch predchádzajúcich schôdzach bol predložený, ale keďže neprerokúvame všetky body, nestíhame, tak sa posúva a dostal sa až teraz na schôdzu, takže už pred šiestimi alebo štyrmi mesiacmi sme ho predložili, kde navrhujeme radikálne zvýšiť daňový bonus, ale až od tretieho, alebo štvrtého, pardon, od štvrtého dieťaťa a zároveň to spojiť s nevyplácaním rodičovského príspevku od štvrtého dieťaťa, čím sa zachová a zvýši podpora pre zamestnaných rodičov a nebude sa pokračovať zároveň v takom tom nezdravom dotovaní sociálneho zaostávania, ktoré vďaka zle nastavenému sociálnemu systému a nespravodlivému sociálnemu systému pokračuje. Čiže vidím to vo veľmi blízkych podobách, mnoho návrhov na túto tému sme tu už mali a som rád, že sa to šíri a že sa to stáva predmetom aj ďalších kolegov, ktorí sa touto myšlienkou, ktorí si túto myšlienku osvojili.
D. Lipšic, minister spravodlivosti SR: (2003-05-21):
Vážený pán predseda, vážené pani poslankyne, vážení páni poslanci, prosím vás o postúpenie predloženého návrhu zákona do druhého čítania. Ďakujem za pozornosť.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 141 poslancov, za 88, 8 boli proti, 40 sa zdržali, 5 nehlasovali. Konštatujem, že sme schválili vládny návrh novely školského zákona. (Potlesk.) Teraz prosím spravodajcu, ktorého určil navrhnutý gestorský výbor pre financie a rozpočet, poslanca Ladislava Kamenického, aby uviedol hlasovanie o bode 195... 195 programu, je to prvé čítanie o návrhu poslancov Faiča, Takáča na vydanie zákona, ktorým sa mení a dopĺňa zákon č. 18/1996 Z. z. o cenách. Je to tlač 1647. Nech sa páči, pán poslanec, máte slovo. (Hlasovanie o návrhu poslancov Národnej rady Slovenskej republiky Vladimíra Faiča a Richarda Takáča na vydanie zákona, ktorým sa mení a dopĺňa zákon Národnej rady Slovenskej republiky č. 18/1996 Z. z. o cenách v znení neskorších predpisov a ktorým sa mení a dopĺňa zákon č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov v znení neskorších predpisov , tlač 1647.)
Danko, Andrej, predseda NR SR (2017-04-07):
Na vystúpenie pani poslankyne jedna faktická. Uzatváram možnosť prihlásenia s faktickými poznámkami. Pani poslankyňa Zemanová, nech sa páči.
Vitteková, Anna, poslankyňa NR SR (2015-11-13):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať o pozmeňujúcom návrhu pána poslanca Hlinu, najprv o bode 1.
Šimečka, Michal, podpredseda NR SR (2024-01-19):
Ďakujem veľmi pekne. Pani poslankyňa Nash.
P. Hrušovský, predseda NR SR: (2003-12-16):
(Hlasovanie.) 126 prítomných, 60 za návrh, 6 proti, 57 sa zdržalo, 3 nehlasovali. Návrh pani poslankyne Majdovej sme neschválili. Ľ. Navrátilová, poslankyňa: Pán poslanec Farkas predložil návrh na zvýšenie základného imania dôchodkových správcovských spoločností z 300 mil. na 500 mil.
P. Hrušovský, predseda NR SR: (2003-04-09):
R. Vavrík, poslanec: Vážený pán predseda, kolegyne, kolegovia, vážený pán minister. Výbor pre obranu a bezpečnosť ma svojím uznesením určil za spravodajcu k vládnemu návrhu zákona, ktorým sa mení a dopĺňa zákon č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže a Železničnej polície v znení neskorších predpisov. Z tohto dôvodu vám v prvom čítaní predkladám túto spravodajskú informáciu. Konštatujem, že uvedený návrh spĺňa z formálnoprávnej stránky všetky náležitosti, ktoré vyžaduje zákon o rokovacom poriadku, a taktiež spĺňa náležitosti, ktoré požadujú  legislatívne pravidlá. Vychádzajúc z oprávnení, ktoré pre mňa ako spravodajcu vyplývajú  zo zákona o rokovacom poriadku, navrhujem, aby sa Národná rada  uzniesla podľa § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím pána predsedu Národnej rady Slovenskej republiky z 25. marca tohto roku navrhujem ďalej, aby návrh zákona prerokovali tieto výbory - ústavnoprávny výbor, výbor pre financie, rozpočet a menu, výbor pre  sociálne veci a bývanie, a zároveň navrhujem, aby ho prerokoval ako gestorský výbor aj výbor pre obranu a bezpečnosť. Ďalej odporúčam, aby výbory predmetný návrh zákona prerokovali v lehote do 9. mája a gestorský výbor do 12. mája tohto roku. Pán predseda, poprosím vám, aby ste otvorili rozpravu, lebo so spravodajskou informáciou som práve skončil. Ďakujem za slovo.
Laššáková, Jana, podpredsedníčka NR SR (2012-11-07):
Ďakujem pekne, pán poslanec. Na poslaneckom grémiu, ako som už uviedla, bolo dohodnuté, že k rozprava k tomuto bodu programu sa konať nebude, a preto prerušujem rokovanie o tomto bode programu. Vzhľadom na to, že sme prerokovali všetky body programu schôdze, budeme hlasovať o 17.00 hodine. Vyhlasujem do 17.00 hodiny prestávku. (Prerušenie rokovania o 16.06 hodine.) (Pokračovanie rokovania o 17.00 hodine.)
Krúpa, Juraj, poslanec NR SR (2022-05-10):
Áno, ďakujem veľmi pekne, pán predsedajúci. Monika, ja sa ti chcem poďakovať a zároveň vyzdvihnúť aj tú obetavosť, ktorú preukazuješ každý deň, a musím povedať takto, že si bola prvá, ktorá sa zaktivizovala medzi poslancami a začala organizovať pomoc pre Ukrajinu. Sama si v podstate zorganizovala tu v Bratislave centrum kultúrne, kde ľudia mohli chodiť a nosiť veškerú pomoc, ktorú vtedy Ukrajina nutne potrebovala, ale čo je ešte dôležitejšie, robíš to z lásky, robíš to preto, pretože tomu veríš, vieš ľudí namotivovať. A áno, chodili sme tam viacerí pomáhať, aj chodím, chodil som sa tam pozerať a obdivovať ťa, pretože tá tvoja obetavosť je naozaj obdivuhodná a mali by sme si z teba brať všetci príklad, pretože keby bolo viacej ľudí ako ty, ktorí sú takto ochotní a schopní zorganizovať takúto pomoc, tá pomoc by bola oveľa lepšia. Takže ešte raz, Monika, veľká vďaka, robíš skvelú prácu. Robíš prácu možno, ktorú tu teraz nevidíme všetci, ale treba ju spomenúť. A ja by som sa tak potom aj opýtal, že opozícia, tá robí čo? Dala aspoň päť korún z vlastného platu? Dala aspoň nejaké dve mäsové konzervy? Ja o ničom neviem. Chodia, bľabocú, hovoria o tom, že dve mince sú a ja neviem čo, ale nikomu nepomôžu. Vždy pomáhali len sebe, ale keď ide o to, aby pomá... (Prerušenie vystúpenia časomerom.)
P. Hrušovský, predseda NR SR: (2004-06-14):
(Hlasovanie.) 134 prítomných, 22 za, 72 proti, 40 sa zdržalo. Bod 2 sme neschválili. Budeme hlasovať o bode 3. Prezentujme sa a hlasujme. (Hlasovanie.) 134 prítomných, 132 za, 2 sa zdržali. Bod 3 sme schválili. Hlasujeme o bode 4. (Hlasovanie.) 131 prítomných, 38 za, 9 proti, 82 sa zdržalo, 2 nehlasovali. Bod 4 sme neschválili.
Vašečka, Richard, poslanec NR SR (2021-09-17):
Ďakujem pekne za slovo, pán predsedajúci. Ja len chcem potvrdiť, že naozaj výsledok, tento zákon aj pozmeňujúci návrh je výsledkom dobrej spolupráce a chcem povedať aj za výbor, aj za poslanecký klub, že tento návrh zákona podporujeme. Podporujeme aj tento pozmeňujúci návrh, ktorý môže pomôcť študentom, bol dobre vyrokovaný, ako už bolo spomenuté, aj akreditačnou agentúrou. A sú tu také drobné veci, ktoré idú naprieč politickým spektrom, nie sú koaličné alebo opozičné, ale sú dobré, aby pomohli vzdelávaniu, konkrétne aj teraz vysokému školstvu. Takže za mňa podpora. Ďakujem, pán poslanec.
Mičovský, Ján, poslanec NR SR (2014-11-25):
Ďakujem za slovo. Vážená pani podpredsedníčka Národnej rady, pod poradovým číslom 102 máme ako tlač 1296 zaradený návrh zákona o zodpovednosti za škodu spôsobenú štátnymi funkcionármi pri výkone svojich funkcií. Chcem navrhnúť, aby sme hlasovaním rozhodli o tom, že tento vysoko aktuálny návrh zákona zaradíme na rokovanie hneď na začiatku 44. schôdze Národnej rady.
P. Hrušovský, podpredseda NR SR: (2001-12-04):
(Hlasovanie.) Prítomných je 105 poslancov, za 88, proti 1, zdržalo sa 12, nehlasovali 4. Konštatujem, že sme schválili návrh skupiny poslancov na vydanie zákona, ktorým sa mení a dopĺňa zákon č. 289/1995 Z. z. o dani z pridanej hodnoty v znení neskorších predpisov. Teraz poprosím pána poslanca Farkasa, ktorého poveril gestorský výbor, aby bol spoločným spravodajcom pri prerokúvaní vráteného návrhu zákona o daniach z príjmov na opätovné prerokovanie prezidentom Slovenskej republiky . Pán predseda, nech sa páči, máte slovo.
Pleštinská, Zita, poslankyňa NR SR (2020-09-18):
Ďakujem, pán predsedajúci. Reagujem k predrečníkovi. Tento predložený návrh zákona pokladám za kozmetickú zmenu komunálneho zákona vo vzťahu k hlavným kontrolórom. Jedná sa o samosprávy, kde to nefunguje. Nikdy som nemala ako starostka problém udeliť slovo hlavnému kontrolórovi, keď o to požiada. Rozumiem, však v niektorých samosprávach, že to je napätie, a preto je potrebné prijať nejaké riešenie. Podstata je v tom, že 30 rokov nemáme zákon o kontrolnej činnosti v samospráve. Verím, že sa nám podarí pripraviť komplexný návrh nielen pre hlavných kontrolórov, ale v spolupráci so ZMOS-om, Úniou miest, SK8 a ministerstvom vnútra, kde tento celý problém treba vyriešiť v oblasti všetkých zákonov týkajúcich sa nielen samosprávy a verejnej správy a zjednodušiť celú legislatívu pre starostov a primátorov na Slovensku. Ďakujem pekne.